Kašeľ
Dobrý deň syn bude mať 12r môže užiť pol tabletky acc long? Hlieny ma. Ďakujem
Dobrý deň,
Ďakujeme za vašu otázku. Liek ACC long sa používa na liečbu ochorenia dýchacích ciest, ktoré je sprevádzané tvorbou hustého hlienu a vlhkým kašľom. Účinná látka acetylcysteín znižuje viskozitu hlienu a uľahčuje jeho vykašliavanie. Liek nie je vhodný pre deti do 14 rokov.
Rovnakú účinnú látku (acetylcysteín) obsahuje aj
liek Solmucol
, ktorý je dostupný vo viacerých liekových formách a s množstvom liečiva, ktoré je vhodné aj pre menšie deti. Dávkovanie je pre detí od 2 do 12 rokov nasledovné: 1 vrecko
granulátu 100 mg
3x denne. Dospelí a deti nad 12 rokov užívajú 600 mg acetylcysteínu denne. Táto denná dávka môže byť rozdelená na 3 dávky denne (1 vrecko
granulátu 200 mg
3x denne) alebo ako 1 dávka (1 vrecko
granulátu 600 mg
1x denne).
V prípade, že liek Solmucol nebude v kamenných lekárňach dostupný (v momentálnej situácii je problém s dostupnosťou mnohých liekov), je možné podať dieťaťu aj liek ACC Long. Dávkovanie by bolo v tomto prípade 1/2 tablety 1x denne. Odporúčam zvyšiť príjem tekutín, ktoré napomáhajú mukolytickému účinku acetylcysteínu.
Prajem skorú úľavu od ťažkostí.
S pozdravom
Mgr. Tamara Jakúbeková